**NAVIBAND**, або **NAVI** (бел.: Наві́) — беларускі гурт, які спявае ў жанры інды-поп, фолк-рок. Прадстаўнік Беларусі на конкурсе песні «Еўрабачанне 2017» з песняй на беларускай мове «Гісторыя майго жыцця».

Гісторыя гурта
--------------

### 2013—2014

Гурт NAVI быў заснаваны 14 лютага 2013 — пасля амаль выпадковай сустрэчы Ксеніі Жук і Арцёма Лук’яненка. Так сталася, што абодва музыкі знаходзіліся ў той час у творчым пошуку. Абодва вакаліста ўжо даўно збіраліся змяніць стылістыку, у якой яны гралі да таго часу. Можна сказаць, што калектывы, у якіх яны раней працавалі, былі супрацьлеглымі па гучанню і стылістыцы. Спалучыўшы такія розныя напрамкі, яны вырашылі паспрабаваць і спець адну песню дуэтам.

Першапачатковая назва гурта NAVI, як кажуць самі музыкі, не мае ніякага значэння. Але з англійскай мовы сугучнае «navy» перакладаецца як «флот», у грузінскай мове сугучнае «navi» — «лодка», у італьянскай «nave» — таксама «лодка». Таксама NAVI гэта назва ўкраінскай кіберспартыўнай каманды

У 2013 годзе музыку гурта NAVI ацаніла Дыяна Арбеніна, разам з ёй музыканты выступілі ў двух юбілейных канцэртах Начных Снайпераў. Таксама станоўча музыку NAVI ацаніў Сяргей Бабкін, на адным з яго сольных канцэртаў NAVI выступілі на разагрэве.

У студзені 2014 адбылася прэзентацыя першага альбома гурта пад назвай «Лаві». Улетку 2014 група ўзяла ўдзел у буйным польскім фестывалі Halfway festival, дзе выступіла на адной сцэне з Lisa Hannigan. У снежні 2014 года выйшаў акустычны альбом гурта на беларускай мове «Сонцам сагрэтыя»!

Летам 2015 года музыканты перамаглі ў намінацыі «Адкрыццё года», а таксама ўзялі «Лепшую песню на роднай мове» у Нацыянальнай музычнай прэміі «Ліра». Былі ўдзельнікамі галоўнай сцэны фестывалю «Дружба» разам з такімі гуртамі, як «Нагу звяло», «Сяргей Бабкін», «Дэльфін» і «Animal Джаз», неаднаразовыя госці фестывалю «Басовішча-2015». Зімой 2015 года NAVI выступілі на калядных канцэртах у Маскве на пляцоўках ля Вялікага тэатра, дзе былі цёпла прынятыя публікай.

### 2015—2016

У чэрвені 2015 група выступіла на буйным расійскім фестывалі «Дзікае мята» разам з такімі мэтрамі як: «Акварыум», «Tequilla Jazz», Ніно Катамадзэ, «Млын», Zdob și Zdub.

Намінанты беларускай музычнай прэміі «Героі года-2015» ад Тузін Гітоў, узялі Гран-пры конкурсу «Засьпявай 2.0», пераможцы конкурснай праграмы «Басовішча-2015».

Конкурс песні Еўрабачанне 2017
### 2017

Фіналісты беларускага нацыянальнага адбору на «Еўрабачанне-2016» (з песняй «Гэта зямля»), «Еўрабачанне-2017» (песня «Гісторыя майго жыцця»). 20 студзеня 2017 перамаглі ў нацыянальным адборы з песняй «Гісторыя майго жыцця». Такім чынам песня на беларускай мове ўпершыню трапіла на міжнародны конкурс «Еўрабачанне».

У студзені 2017 года выпусцілі новы альбом «Иллюминация» (Ілюмінацыя), у склад якога ўвайшлі 8 песень (4 на беларускай мове, 4 на рускай). У склад альбома ўвайшоў дуэт, запісаны з Я. Грышкаўцом.

14 лютага (традыцыйна для гурта) адбыўся вялікі сольны канцэрт і прэзентацыя новага альбома ў мінскім клубе «RE:PUBLIC».
Па выніках галасавання ў паўфінале «Еўрабачання» 11 сакавіка 2017 трапілі ў лік фіналістаў конкурсу, дзе затым занялі 17-е месца.

### 2018

22.2.2018, у Дзень роднай мовы, гурт NaviBand сумесна з беларускай гімнасткай Меліцінай Станютай прэзентавалі відэа народнай песні «Рэчанька».

### 2020

Улетку 2020 года гурт запісаў песню «Іншымі», у якой *«кожнае слова адлюстроўвае ўсё, што адбываецца цяпер наўкол»*, і асудзіў гвалт сілавых структур Беларусі ў дачыненні да мірных дэманстрантаў падчас пратэстаў у Беларусі.

### 2021

У студзені 2021 года гурт падзяліўся навіной, што іх песні патрапілі ў т.зв. «бан» («чорны спіс») арганізатараў студэнцкіх і школьных конкурсаў і святаў.

Склад
-----

* Ксенія Жук — вакал, клавішы
* Арцём Лук’яненка — вакал, гітара
* Уладзіслаў Чашчавік — бас
* Аляксандр Табольскі — электроніка
* Уладзімір Бегер — ударныя

Дыскаграфія
-----------

### Альбомы

| Год | Арыгінальная назва | Па-беларуску |
| --- | --- | --- |
| 2014 | *Лови* | Лаві |
| 2014 | *Сонцам сагрэтыя* | - |
| 2016 | *Live in Minsk* | У прамым эфіры з Мінску |
| 2016 | *Мы Просыпаемся* | Мы Прачынаемся |
| 2017 | *Иллюминация* | Ілюмінацыя |
| 2017 | *Адной дарогай* | - |
| 2019 | *NaviBand* | Гурт Наві |
| 2020 | *Отпускаю* | Адпушчаю |

### Сінглы

| Год | Арыгінальная назва | Па-беларуску |
| --- | --- | --- |
| 2015 | *Доброе утро* | Добрага ранку |
| 2015 | *Плакалі ветры* | - |
| 2016 | *Гэта зямля* | - |
| 2017 | *Гісторыя майго жыцця* | - |
| 2017 | *А дзе жывеш ты?* | - |
| 2018 | *Бяжы* | - |
| 2018 | *Рэчанька* | - |
| 2018 | *Молодость в кармане* | Маладосць у кішэні |
| 2018 | *Сумне море* | Сумнае мора |
| 2018 | *Аднойчы І Назаўжды* | - |
| 2019 | *Вдаль* | Удалечыню |
| 2019 | *Галилео (Два человека)* | Галілеа (Два чалавека) |
| 2019 | *When the Party’s Over* | Калі вечарыны скончаны |
| 2019 | *Один из нас* | Адзін з нас |
| 2020 | *Іншымі* | - |
| 2020 | *Девочка в белом* | Дзяўчынка ў белым |
| 2020 | *Миллионы больших сердец* | Мільёны вялікіх сэрцаў |
| 2021 | *Снег* | Снег |
| 2021 | *Вольныя сны* | - |
| 2021 | *Плейлисты* | Плэйлісты |
| 2021 | *Girl in White* | Дзяўчынка ў белым |
| 2021 | *Однажды* | Аднойчы |
| 2021 | *Сумнае свята* | - |
| 2022 | *Мары* | - |
| 2022 | *Свяці* | - |
| 2022 | *Печаль* | Смутак |
| 2023 | *Біжи* | Бяжы |
| 2023 | *Купалінка* | - |
| 2023 | *Поезд* | Цягнік |
| 2024 | *Прабач* | - |

Зноскі
------

1. ↑  «Navi: як адчуваеш, так і рабі» — крыніца: Sputnik Беларусь
2. ↑  Афіцыйная старонка Архівавана 29 ліпеня 2015.

Спасылкі
--------

 У Вікіцытатніку ёсць старонка па тэме **Naviband**
* Афіцыйная сайт
* Афіцыйная старонка ў Facebook.com
* Афіцыйная старонка ў VK.COM
* "Басовішча-2015″. Другі дзень Архівавана 24 сакавіка 2017. // racyja.com — Беларускае Радыё Рацыя
* Фан-старонка ва Укантакце


|  |  |  |
| --- | --- | --- |
| Папярэднік**IVAN** | **Беларусь на конкурсе песні Еўрабачанне**2017 | Пераемнік**Alekseev** |

| ⛭Беларусь на конкурсе песні Еўрабачанне |
| --- |
| Удзелы | 
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* ~~2020[en]~~
* ~~2021[en]~~

 |
| Удзельнікі 2000-я | 
* Аляксандра і Канстанцін
* Анжаліка Агурбаш
* Паліна Смолава
* Дзмітрый Калдун
* Руслан Алехна
* Пётр Ялфімаў

 |
| Удзельнікі 2010-я | 
* «3+2»
* Анастасія Віннікава
* «Litesound»
* Алена Ланская
* TEO
* Uzari & Maimuna
* IVAN
* NAVIBAND
* Alekseev
* ZENA

 |
| Удзельнікі 2020-я | 
* ~~VAL~~
* ~~Галасы ЗМеста~~

 |
| Песні 2000-я | 
* «My Galileo»
* «Love Me Tonight»
* «Mum»
* «Work your magic»
* «Hasta la vista»
* «Eyes, that never lie»

 |
| Песні 2010-я | 
* «Butterflies»
* «I love Belarus»
* «We are the heroes»
* «Solayoh»
* «Cheesecake»
* «Time»
* «Help You Fly»
* «Гісторыя майго жыцця»
* «Forever»
* «Like It»

 |
| Песні 2020-я | 
* ~~Да відна[en]~~
* ~~Я научу тебя[en]~~

 |

|  |  |
| --- | --- |
| ⚙️   У сацыяльных сетках | VK · Facebook · Twitter |
| Фота, відэа і аўдыё | Apple Music · Bandcamp · Deezer · Instagram · Last.fm · SoundCloud · Spotify · Tidal · Яндэкс Музыка · YouTube |
| Тэматычныя сайты | AllMusic · Discogs · Internet Movie Database · MusicBrainz · Rate Your Music |
| Нарматыўны кантроль | ISNI: 0000000469533235 · VIAF: 1626163707069329422691 |